Susmagarria ez bazen,
zergatik galdekatu zenuen?
Ez zen galdeketa izan.
Ez genuen hiltzailea zelako susmorik.
Julian ez da kriminala. Informatikoa baino ez da.
Han, ez du biziraungo.
Hiru lankide ginen.
Gloria, ni eta Trina.
Elkar zaintzen genuen.
De Marcok bultzatu zuen Gloria Hector Moya salatzera?
Arma bat eman zion, Moyaren gelan jartzeko.
Hala, betiko espetxeratuko zuten.
Beste 33 pertsona garrantzitsu topatu ditugu,
kasuari dagokionez.
Nire ikertzailea ere zerrendan dago.
Ez dut zerikusirik zure kasuarekin.
Ba ez duzu zertan kezkatu.
Lekuko bakoitzak hurrengoa ekarriko du, logikoki.
Valek, Sly gaztea.
Sly gazteak, Trina.
Ea horrek De Marco dakarren.
Atxilotu al zintuen inoiz DEAko James De Marco agenteak?
Ez dut ezagutzen.
Ez al zenidan esan, gaurko lekukotasunaren aurretik,
Gloria Dayton isilpeko informatzailea zela,
De Marco agentearen agindupean?
Alokairua ordaintzen zenidanez, gauza asko esan nizun.
Beste lekuko bati helduko zeniola esan zenuen,
ez konspirazio bati.
Nire bizia jokoan da.
Nor da Peter Sterghos?
Bishop eta De Marco lotzeko saioan topatu nuen pertsona bat.
Tranpa bat jarriko diet.
Sterghos beita da.
Bishop eta De Marco Sterghosen etxean azaldu dira.
Defentsaren lekuko posible baten etxean
sartu dira, legez kanpo.
Ez dago plakadun kriminal bat baino okerragorik.
Horrelako norbait harrapatzeko saioan, ezin da kale egin.
OSTEGUNA, ABUZTUAK 3, 6:06PM
Goiz iritsi zara.
- Zu ere bai. - Ezin dut lorik egin.
Gau osoa eman dut zerrendaren adierazpenaz hausnartzen,
eta prest nago.
Ez duzu estuegi hartu? Zenbat kafe edan duzu?
Bakarra, vietnamdar erara.
Eta kafe hotz bat.
Eta hau chai latte a da. Ez du balio.
Burrito ak erosi dizkizut, gosarirako.
Baina jan azkar, Batman eta Robin gose-gose dira eta.
Ez, milesker. Behar dugun gauza bakarra kutxa hartan dago.
Egiaztatu guztia bi bider.
Beti bezala ba.
Berandu nator ala?
- Ez. - Ez.
Gustavo gogotik ahalegindu da.
Ea Julianek ez duen neurri are txikiago bat behar.
Erabaki duzu jada grabazioa nola baliatuko duzun?
Ez, oraindik ez. Erloju-bonba da.
Epaileak ez badu hitza jaten,
ez badu De Marco lekuko gisa onartzen, ezingo dut baliatu.
Epaileak De Marco emango digulakoan zaude,
Trinaren estropezuaren ostean?
Gaurko lekukoak horretarako daude.
Ondo atera ezean, Trina geureganatzen saiatuko gara.
De Marcok mehatxatu egingo zuen, gezurra esan zedin.
Agian badugu gure aldera ekartzea.
Ez dakit nik.
Cisco, topatu Trina.
Baliteke, babesa eskainiz gero, gertatutakoa kontatzea.
Esan eta egin.
Ordubete baino gutxiago dugu epaiketa hasi aurretik.
Joateko orduan, zatoz nire bila.
Bai.
Egurra, txiki.
Haller eta Bazkideak.
Zaude, zer?
Gure praktiketako langile bat zen hori bidaltzekoa.
Ez du axola. Neronek bidaliko dut.
Gustatzen zait gauzak bidaltzea. Barka.
Dedio!
Kaka zaharra.
Ondo zaude?
Ito-ito eginda nago bigarren abokatua naizenetik.
Gainerako kontuak erabat ahaztu ditut.
Iraungitako fakturaz lepo dut txirla,
eta 51 minutu barru egon behar dut epailearen bulegoan.
Zuek justizia-jauregian utzitakoan,
Julianen trajea aguazilari eman behar diot.
Gero, badut fakturena konpontzea.
Benetan diozu?
- Bai. - Ai, ama, Izzy.
Milesker. Hasiko zara etxejabearenekin? Bota egingo gaitu bestela.
Bestela, gure altzariak kalean topatuko ditugu hiru egun barru.
Ni neu arduratuko naiz txeke horretaz.
Zorretan nago, benetan.
Ez kezkatu. Neure kontura.
Eta, L. Kristoren lana egingo duzu.
Ene, hori espero dut, zinez.
Badakizu zer behar dudan?
Kafeina gehiago.
Ados.
CAT SOS - BADUZU GERATZERIK?
JUSTIZIA AUZITEGI NAGUSIA
Funtsezko lekukoa Bishop da. Bera harrapatu behar dugu.
Gainerakoak distrakzioa dira.
Eseri epailearen ezkerraldean.
Trikimailu mental Jedi-a da. Ez zara hain liskartia gertatzen.
Trikimailua neuk irakatsi nizun. Parade aldizkarian irakurri nuen.
- Zinez? - Bai!
Legal izan zelakoan nengoen. Erotzen ari naiz.
Zer moduz dabil lagunduriko komunitatean?
Roscoe's Chicken 'N Waffles-eko janaria eskatu dit arrenka, gaur goizean.
Zer moduz dabilela uste duzu?
Ezin dut tipo hori jasan. Harroa da, gero.
Ez zaitzala zeure onetik atera.
Haller.
Bai. Gorroto dut.
Egun on, legelariok.
Gaur, lanpetuta ibiliko gara. Aurrera.
Defentsaren lekuko-zerrenda eguneratua aztertu duzu, Forsythe jauna?
Bai, andrea, baina ez nuke zerrenda eguneratua denik esango.
Hogeita hamahiru izen. Ez da eguneratze bat,
goitik beherako zerrenda berria baizik. Ez da zentzuzkoa.
Hitza kenduko diot, andrea.
Akordio bat eskaintzeko prest gaude.
Forsythe jauna gogobeteko duelakoan nago.
Andrea, defentsak zerrendako hainbat izen ezereztu ditu.
Izen guztiak, hiru izan ezik.
Duela 48 ordu, 30 izen ezinbestekoak ziren zuen defentsan.
Baina, orain, Sylvester Funaro aita,
Peter Sterghos, eta Neil Bishop aski dira. Nolatan?
Berez, lau behar ditugu, baina, ez zenuenez De Marco onartu,
defentsa arrazionalizatu dugu.
Andrea, fiskaltzak oraindik ez ditu hiru izenok onartzen.
Sylvester Funaro aita desgaituriko abokatua da,
eta ez du kasuarekin loturarik.
Bere ekarpen bakarra esamesak izango lirateke.
Tira...
Moyarekin duen harremanaz testigatuko luke.
Funaro jaunak biktimaren inguruko informazioa du,
baita hilketaren zioaren ingurukoa ere.
Esan bezala, esamesak.
Bai, lehen aldian entzun dizut, Forsythe jauna. Beste objekziorik?
Bai, andrea. Ez dugu Peter Sterghosen inklusioa onartzen.
Bera ikertu dugu,
eta ez dugu loturarik batere topatu kasuarekin.
Andrea, defentsak teoria ezberdin bat aurkeztu nahi du
biktimaren hilketari dagokionez.
Baliteke Sterghos jaunak informazioa ematea
Dayton hilketaren eta duela hamar urteko homizidio bikoitz baten inguruan.
Duela hamar urte?
Hara bestea!
Andrea, fiskaltzak ez du auzitegiak
ikerketa prospektibo hau onartzerik nahi.
Ez da ikerketa prospektiboa.
Sterghos jaunak testigatzen duenean, begien bistakoa izango da.
Besterik, Forsythe jauna?
Bai, andrea.
Nire ikertzailea, Neil Bishop, zerrendan dago.
Ez da hilketaren testigua.
Gure estrategiaren berri izateko taktika baino ez da. Ezin agerikoagoa da.
Andrea, errespetu osoz diot: horrek ez du zentzurik.
Fiskaltzak kasua burutu zuenez,
badugu beren estrategiaren berri.
Bishop jaunak ez du lekukotasun garrantzitsurik emango.
Defentsak badu fiskaltzak
frogak biltzeko eta ikertzeko duen era dudan jartzea,
lekukotasunak barne.
Ikertzaileari horretarako hots egingo genioke.
Aurrekariak gure alde daude.
Apelazio-auzitegiek askotan aitortu dute
defendatzaileek kasuaren irismena handitzeko eskubidea dutela,
eta abokatuei galderak aproposak egitea
edo teoriak ezberdinak aurkeztea galarazteko ahaleginak
arriskutsuak eta itzulgarriak direla.
Jurisprudentzia dut, ikusi nahi izanez gero.
Ez da beharrezkoa, Crane andrea. Epai bat dut jada.
Forsythe jaunaren objekzioak onartuko ditut,
Sylvester Funaro eta Peter Sterghosi dagokienez.
Defentsak oraindik badu
beren inklusioaren aldeko adierazpena egitea.
Neil Bishopen gaineko objekzioa ezeztatuko dut.
Defentsak adierazi bezala, badute
fiskaltzaren prozesuari buruzko galderak egiteko eskubidea
- Ulertzen dugu, andrea. Milesker. - Ederto. Besterik?
Ez, andrea.
Ondo. Zoazte. Auzitegian ikusiko dugu elkar.
Tori. Beste bost-bat zentimetro txikitu dute.
Hobeto geratuko zaizu.
Milesker.
Egin duzu lorik bart?
Trinarena atzerapausoa izan da, baina, zin dagit: plana ondo ateratzen ari da.
De Marcoren kontrako froga berri bat dugu, eta handia da.
Hura nola baliatu asmatu nahian gabiltza.
Aber.
Aitak erakutsi zidan lehenengo gauza:
"Gorbata ondo lotzea bizitzako lehen pauso serioa da".
Oscar Wilde.
"Eskuzabaltasuna adiskidetasunaren muina da".
Hori ere Wilde jaunarena da?
Kutunenetarikoa dut.
Nire aita ez zen nire bizitzaren zati izan.
Kabroi galanta zen, antza. Ez nuen gauza askorik galdu.
Gorbatarena galdu nuen.
Orain hobeto.
Itxura penagarria dut, ezta?
Daviden begietan ikusten dut.
Hilda banengo bezala begiratzen dit.
Pisu pila bat galdu duzu, Julian. Zugatik kezkatuta dago.
Traje hau hobeto doakizu. Itxura fina duzu.
Zerbait jakin nahi nuke.
Testigatuko banu, lagungarria litzateke?
Ez. Ez...
Bezeroa tribunara igotzea inoiz ez da ideia ona,
bereziki orain.
Fiskalak zure ogibidearen xehetasun denak baliatuko lituzke.
Epaimahaiak ez luke ondo erantzungo.
Pozik lagunduko nuke.
Ez nigatik bakarrik.
Gau hura etengabe gogoratzen dut, behin eta berriz.
Borrokatu izan ez bagina,
lasaitu izan banu, edo harekin luzaroago geratu izan banintz,
agian bizirik egongo litzateke.
Julian, begira.
Gloria okerreko jendearekin nahasi zen, bai?
Ez zuk, ez nik ezin genuen salbatu.
Hari laguntzeko era bakarra kasua irabaztea da.
Trina.
Trina, hor zaude?
Trina, hemen zaude?
Mickey Hallerrek bidali nau.
Cisco?
Ez dago.
Atea irekita, eta tokia hankaz gora dago.
Edo azkar batean joan da, edo norbaitek bisitatu du.
De Marcok kartelak baino areago izutu du.
Harrapatu badu, orain ezin dugu ezer egin.
De Marcok zergatik emango zion min orain baina?
Jaramon egin zion.
Ez, Trina bere onetik irten da. Nonbaiten ezkutatu da.
Non?
Beste nonbait bila dezakezu.
Cat, zer gertatu da?
Aurreko lotailu gurutzatua hautsi nuen.
Kaka zaharra.
Ondo nago.
Analgesikoak ditut, baina operatu beharko dut.
Akabo denboraldiko produkzioa. Hurrengoa ere bai, akaso.
Zinez sentitzen dut.
Hiru kapitulu falta dira, baina ordezko bat behar dute.
Horregatik deitu dizut.
Zu gomendatu zaitut.
Hori...
Ene.
Milesker, baina ez naiz aspaldian aritu.
Tira, orain baduzu berriz hastea.
Honetarako, ez naiz beste inortaz fio. Primeran egingo zenuke, Iz.
Ez dakit zer esan.
Zure lana erakutsi diet. Ezagutu nahi zaituzte.
Elkarrizketak bihar izango dira.
Lasai. Nahi izanez gero, lana zuretzat da.
Elkarrizketa formalitatea da.
Jakin dezazun, estudioa eta katea ere han izango dira.
Zer ordutan?
Defentsaren G froga, andrea.
Hona Gloria Daytonen dei-erregistroak.
Fiskaltzak aurkeztu zituen, froga-fasean.
Objekziorik ez, andrea.
Konforme.
Inspektorea, ikusi dituzu erregistrook inoiz?
Bai, hala da. Neronek bildu nituen.
Lehen orrialdeko goialdean zerbait dago idatzita.
- Zuk idatzi zenuen? - Bai, hala da.
Irakurriko diguzu, mesedez?
Abuztuak 24.
Zergatik idatzi zenuen data hori?
Telefonia enpresak orduan bidali zizkidan erregistroak.
Abuztuak 24.
Gloria Dayton hil eta 14 egunera.
Garai hartan, Julian La Cosse atxiloturik zegoen jada, ez da hala?
Bai, hala da.
Orduan, zertarako ziren erregistroak?
Ikerkuntza ez da atxiloketaren ostean eteten.
Ikerketa-ildo guztiei heldu nien.
Ados. Eta, ikerketan, deiren bat interesgarria gertatu zen?
Bai.
Zure bezeroaren deia, adibidez.
Hilketaren gauean izan zen.
Zertan ostra dabil?
Inspektore, zoaz erregistroko bederatzigarren orrialdera.
Ikusten duzu azpimarratutakoa? 6700 zenbakiarekin amaitzen dena?
Bai. Inguru-kodea: 213-632-6700.
Noiz deitu zuen zenbakira Dayton andreak? Zer data eta ordutan?
Abuztuak 3, arratsaldeko 6:47.
Abuztuak 3. Bera hil baino astebete lehenago.
Whitten inspektorea,
hona lehen "Defentsa A" gisa izendaturiko froga.
Objekzioa, andrea.
Zer lotura izango du honek ba erregistroekin?
Andrea, onarturiko froga da hau.
Lotura bat mamitzear nago.
Objekzioa ukatuko dut.
Jakin badakigu argazki hau Gloria Daytoni
zitazioa entregatutakoan atera ziotela,
Hector Moyaren habeas-eskaera kasuan.
Irakurriko dituzu argazkiaren ordua eta data?
Arratsaldeko 6:06. Abuztuak 3.
Dayton andrearen erregistroetan identifikatu dugun zenbakia dela eta,
- noiz deitu zuen? - Arratsaldeko 6:47an.
Hau da,
Gloria Daytonek zitazioa abuztuaren hiruko arratsaldean jaso zuen,
eta, 41 minutu geroago, dei hura egin zuen, ezta?
Bai, baina...
Saiatu zinen zenbakia egiaztatzen?
- Ez dut gogoratzen. - Ez?
- Ez kezkatu. Baduzu zure mugikorra? - Objekzioa.
Zer dela eta?
Saio supiztailea eta garrantzirik gabekoa izan da.
Defentsaren trikimailua arrandia hutsa izango da, edozer dela ere.
Arrandia?
Andrea, epaimahaiak biktimak zitazioa jaso ostean nori deitu zion
jakiteko eskubidea du.
Zenbakiari deituta, jakin egingo dugu.
Ukatuta. Aurrera, Haller jauna.
Milesker, andrea. Badakizu zer?
Nirearekin egingo dugu.
Inspektore, jarriko duzu zenbaki hori?
Drug Enforcement Administration indarra, DEA.
Nola lagun diezazuket?
Kaixo? Badut laguntzerik? Kaixo?
Barka, okerreko zenbakia.
Ordena!
Inspektore, orduan,
Dayton andreak, zitazioa jaso eta berehala,
DEAri deitu zion, antza. Ados zaude?
Ezin dugu ziur jakin.
Mugikorra norbaitek hartu zion ausaz.
Zure ikerketan, topatu zenuen loturarik biktimaren eta DEAren artean?
Informatzailea zela, akaso?
Ez.
Begira, garai hartan, ez nuen zitazioaren berri.
Gainera, informatzailea izatekotan,
ez ziokeen DEAko zenbaki nagusiari deituko.
Ez nuen dei honen inguruko susmorik izateko arrazoirik.
Bale, itxaron. Barka, inspektore. Apur bat nahasirik nago.
Lehen esan duzu ez zenuela deia ikertu izana gogoratzen.
Orain zer diozu, bazenuela deiaren berri,
baina susmorik ez?
- Esan dudana aldrebesten ari zara. - Beste era batera esango dut.
Ba al zenekien biktimak DEAri deitu ziola
bera hil baino astebete lehenago? Bai ala ez?
Ez.
Inspektore, zure lekukotasunean, esan berri duzu
ez zenekiela Gloria Daytonek
habeas-mozioaren inguruko zitazio bat jaso zuela.
Badakizu noiz izan zenuen horren berri?
Duela hilabete batzuk, defentsaren froga-fasean.
Zer egin zenuen informazio horrekin?
Egiaztatu egin nuen. Informazio guztia egiaztatzen dut.
Zer ondorioztatu zenuen?
Kasuan, tokirik ez zuela. Kointzidentzia izan zela.
Kointzidentzia?
Baina, inspektore, biktimak DEAri deitu ziola jakin berri dugu,
kasuko zitazioa jaso eta berehala.
Ez du kointzidentzia itxurarik.
Objekzioa. Testigatzen ari dena abokatua al da?
Onartuta. Egin galdera bat, jauna.
Inspektore, jakin izan bazenu, hilketaren aurreko astean,
Gloria Daytonek, zitazio bat jaso, eta DEAri deitu ziola,
horren zergatia jakin nahiko zenukeen?
Objekzioa. Espekulazioa.
Onartuta.
Beste galderarik ez, andrea.
Ederki. Etenaldi motz bat egingo dugu.
Inspektorea, jaits zaitezke.
Epaimahaikoek gaztiguak gogora ditzatela.
Andrea, letraduek badute hurbiltzerik?
Aurrera.
Turner epailea, entzundakoa entzunda,
James De Marco agentearen testigantza berriz aintzat hartzeko eskatzen dizugu.
Bere lekukotasunaren garrantzia areagotu egin da.
Andrea, aieruak baino ez dira.
Hau ez doa inora, eta defentsak badaki. Denbora galarazi nahi digu.
Ez da denbora galtzea, andrea.
Apelazio-auzitegiek behin eta berriz
onartu izan dituzte halako erruduntasun-teoriak.
Kontrako jarrerak ezeztatu izan dituzte.
Zorionak, Haller jauna. De Marco agentea lekuko izango da.
Baina, lekukotasunean, zure gain-gainean egongo naiz.
Galdera garrantzitsuak soilik.
Milesker, andrea.
Zer da?
Epaileak De Marco agentearen testigantza onartu du.
Hori ona da, ezta?
Oso ona da.
Orain, etorriko dela ziurtatu behar dugu.
Esan Ciscori, beharrezkoa bada, eraikin federalaren aurrean kanpatzeko.
De Marcok zitazioa jaso dezala.
Egin iezadazu kasu: oso berri onak dira.
CISCO EMAN AGIRIA DE MARCORI
DE MARCO ONARTU DIGUTE EMAN IEZAIOZU AGIRIA LEHENBAILEHEN
Kendall Roberts?
Nor zara?
Mickey Hallerrek bidali nau,
Trina Raffertyren berri izan duzun jakiteko.
Kezkatuta gaude.
Zergatik uste duzu non dagoen dakidala?
Lehen, elkar zaintzen omen zenutelako.
Agian harremanetan jarri da zurekin.
Hallerri esan nion bezala, hori aspaldi izan zen.
Honetatik kanpo utziko ninduela agindu zidan.
Axola ez badizu...
Roberts andrea, Trinaren berri izaten baduzu,
esan iezaiozu lagundu egingo diogula.
Arriskuan dago agian. Ez diezaiola egoerari bakarrik aurre egin.
Hitz egin nahi?
Hitz egin dezagun.
ZERBAIT EGIN GABE UTZI BADUT, ESAN IZZY
Hepa, Lorna.
Izzy, faktura hauetaz guztietaz arduratu zara?
Eskerrik asko, benetan.
Laguntza behar zenuen.
Itzultzeko asmoa nuen, lana biok egiteko.
Hartu duzu bazkaltzeko tarterik?
Lasai, Lorna, benetan.
Dena ondo?
Bai, oso ondo. Baina...
Biharko eguna libre hartuko dut. Ados?
Bai, jakina ba. Baina, Izzy, ondo zaude, ziur?
Edozer gauza konta diezadakezu, badakizu.
Badakit.
Kontu pertsonal batekin nabil, besterik ez.
Gero hitz egingo dugu, bai?
Bai.
- Lagunok. - Zelan?
Ez zait Lincolna gustatzen.
Hamar puntu itsu ditu, eta sentsore zaratatsuak.
- Izzy? - Eguna libre hartu du.
Lasai, badut hiru lan egitea.
Zure bigarrena eta bulegoko zuzendaria izateaz gain,
zure gidari aritzea ez da batere estresagarria.
Lorna, nik ere gida dezaket, trankil.
Ordubete lehenago esnatu naiz eta ez dut esfoliatzailerik jarri
hona garaiz iristeko.
Sartu auto demontrean, Haller!
Ados. Ene!
Mugi!
Ciscok nola gidatzen du hau?
- Atzeratu eserlekua, eta kito. - Nola?
Topatu trastea!
Victor Hensley, defentsaren eskutik.
Nor da tipo hau?
Gure troiar zaldia.
Jauna, esan epaimahaiari zer ogibide duzun.
Los Angeleseko Roosevelt hotelaren zuzendaria naiz.
Zuzendaria zarenez, hoteleko erregistro guztiak dituzu eskura.
- Bai, hala da. - Ederki.
Hensley jauna, nire bezeroak, Julian La Cossek,
escort entzako web-orri bat zuen.
Orriaren arabera, abuztuaren 10eko gauean,
Daniel Price izeneko gizonak
hitzordua erreserbatu zuen biktimarekin, Gloria Daytonekin,
zure hoteleko 837 gelan.
Bai, banuen horren berri.
Nire bezeroak gela horretara deitu zuen
abuztuaren 10eko 16:40an, hitzordua berresteko.
Daniel Price zela esan zuen gizon batekin hitz egin zuen.
Gela hartan, une horretan, ba al zegoen Daniel Price bat?
- Gure erregistroen arabera, ez. - Ez?
Arratsaldeko 4:40an, ez.
Bikote bat, Daniel eta Laura Price, gela hartan izan zen aurreko gauean,
baina 4:15an joan ziren.
Hau da, gelan ez zen inor?
Ez dakit ziur.
Gela hartan, momentu horretan,
ez zegoen inor erregistraturik.
Checkout a berandu egin zutenez,
gela ez zuen gau hartan inork hartu.
Posible al da gelan beste norbait sartu,
eta telefonoa hartu izana?
Balizko Daniel Price batek?
Edozer da posible,
baina ateak elektronikoki ixten dira. Sartzeko eraren bat beharko zukeen.
Bale. Beste gai bati helduko diogu unetxo batez.
Jauna, Gloria Dayton
hilketaren aurretik zure hotelean izan zela jakin zenuenean,
ikerketarik egin zenuen?
Bai. Hotelak egoerarekin lotura tangentzial bat izan zuela
jakin genuenean, kontua ikertu nuen, jakina.
Ikerkuntza neronek lideratu nuen.
Abuztuaren 10eko gertakarien kronologia zertzeko gai izan zinen?
Bai. Dayton andrea arratsaldeko 9:41an sartu zen hotelean.
Igogailuan, zortzigarren solairura joan zen.
Ziur aski, 837 gelara.
Bale. Zer gertatu zen gero?
Lobbyra bueltatu zen minutu batzuk geroago.
Ondoren, hoteletik irten zen, gaueko 9:50an.
Oso ordu zehatzak dira. Nola dakizu hau guztia?
Segurtasun-grabazioei esker.
Segurtasun-grabazioak?
Bai.
Hotelak segurtasun-sistema konpletoa du.
Grabazioetan ordua azaltzen da. Igogailu eta toki publiko guztietan kamerak daude.
Grabazioak ikusitakoan, aise eratu genuen kronologia bat.
Eta ekarri dituzu grabazio horiek?
Bai. Hainbat kopia dauzkat.
Fiskaltzako inork jaso al zituen grabaziook?
Bai. Distrituko fiskalaren bulegoko Neil Bishop delakoak.
Duela bi hilabete-edo jaso zuen guztia.
Duela bi hilabete?
Andrea, badugu hurbiltzerik?
Ea asmatzen dudan.
Froga-fasean, ez zenuen grabazioen berri izan.
Ez, andrea. Lekukoaren arabera, Forsythe jaunak
duela bi hilabete baino gehiago jaso zituen.
Ez. Oraintxe izan dut grabazioen berri.
Zure ikertzaileak jaso zituen ba.
Alderdi biak ados gaude: biktima hotelean izan zen
hil aurretiko orduetan. Hori ez dago zalantzan.
Lekukoaren azalpena entzun dugu. Grabazio honek ez du garrantzirik.
Ez dugu grabazioa ikusi. Ezin dugu garrantzitsua ez denik esan.
Zenbat denbora behar duzu?
- Ordubete aski da. - Ados.
Ordubeteko etena egingo dugu. Bitartean, grabazioa ikusiko dut.
Jauna, zuk ere ikus dezazula gomendatzen dizut.
Mila esker, andrea.
Zer gertatu da?
Tranpola ireki da.
Troiako zaldian.
Grabazioa froga gisa onartzea behar genuen,
besteek dagoeneko bageneukala jakin gabe.
Hasieratik eduki dugu?
Ez dugu zertan grabazioarekin ordubete eman.
Ez, baina plantak egin behar ditugu.
Eraman ordenagailuaren gelara.
- Nik? Zergatik? Nora zoaz? - Lehenbailehen iritsiko naiz.
Ekar iezadazu kafesne bat.
Hepa, Izzy.
Zerbait gertatu da?
Zerbait aitortuko dizut.
- Zer? - Lan-elkarrizketa bat izan dut.
Tony Walsh-ekin ez, ezta?
Tipo hura kakalardo hutsa da.
Catek lotailu gurutzatua hautsi du. Ordezko bat behar du.
Koreografo lanetan?
Izzy, hori primerakoa da.
Belaunarena ez, baina aukera handia da zuretzat.
Bai.
Bada, bai.
Dantzatzea beti izan da
nire amets bakarra.
Baina gustatzen zait zuretzat lan egitea.
Probetxuzko lana da. Jendeari laguntzen diot.
Niri ere lagundu zenidan.
Tira...
Begira, Izzy.
Nik senidetzat zauzkat, aditu? Eta senideek elkar sostengatzen dute.
Ez zaitut galdu nahi,
baina bihotzak izan behar du bizitzaren gidari,
eta, benetan dantzatu nahi bazara, horri heldu behar diozu.
Hor dago koska.
Cat lesionatuta dago, minerako medikazioarekin...
Ez dakit. Horrek
mundu hura gogorarazi dit. Ez dakit itzuli nahi dudan.
Konforme. Eta zer diotsu bihotzak?
Zuek ere nire familia zarete.
Zu, Lorna, Cisco.
Dena eman nahi dut, baina ez naiz abokatua,
eta beti ezingo naiz zure gidaria izan.
Zorte ona izan duzu agian,
bulegoko zuzendariaren postua libratu egin da eta.
Hautagai ezin hobea zara ausaz.
Mailaz igotzeak soldata ere igoko luke?
Ai ene, hasi gara.
Eta oporrak, han-hemenka klaseak emateko.
Bale. Komentatuko dugu.
Bat etorriko gara azkenean. Zer, tratu?
Lan-elkarrizketa esan duzu. Lana eskaini zizuten, ala?
Mickey, badakizu baietz.
Hau bai hau. Bale.
Jauna, deskribatuko dizkiguzu Dayton andrearen mugimenduak
grabazioa erreproduzitu bitartean?
Nola ez.
Horra Dayton andrea, hotelean sartzen.
Lobbya igaro, igogailura iritsi, eta gorako botoia sakatu zuen.
Bezeroen pisuetan, ez dugu kamerarik, pribatutasunagatik.
Hau bost minutu geroagokoa da.
Dayton andrea lobbyra itzuli, eta harrera-lekura jo zuen.
Hensley jauna, irudi honetan,
seinalatuko dizkiguzu ikusgai dauden langileak?
Tira, harrera-taldea, noski,
eta gizon hau, Charles. Segurtasun-taldekoa da.
Identifikatzen duzu beste inor?
Ez dut besterik ikusten.
Eta gizon hau? Kapeladuna.
Ez diogu aurpegia ikusten.
Hensley jauna, une bakarrean ere ez zaio aurpegia ikusten,
baina, arropa eta jokabidea oinarri, hoteleko langilea dela esango zenuke?
Ez. Gure langileek uniformea daramate une oro.
Baduzue bezero plantak egiten dituzten segurtasun-langilerik?
Ez, horrelakorik ez.
Postuak dituzte, eta jaketan beren izena azaltzen da, etiketa batean.
Bale. Gizon hau hoteleko langilea ez bazen,
zertan zebilela uste duzu?
Objekzioa. Espekulaziorako bidea.
Hensley jaunak 13 urte baino gehiago
daramatza Roosevelteko zuzendari.
Hamar urtez, harrera eta segurtasun-lanak egin zituen.
Ondo ezagutzen du lobbya.
Kualifikatuta dago
bideoaren inguruko iritzi profesionala emateko.
Nire baimena du. Erantzun, Hensley jauna.
Nire ustez, gizona biktimari jarraika ari zen.
Biktima iritsi aurretik, zain zeukan. Kamerak non zeuden zekien.
Aurpegia ezkutatu zuen.
Biktima jaitsi zenean, kanpoaldean ere jarraitu zion.
Harrera-tokira ustekabean itzultzen denean,
mugimenduak gizona ezustean harrapatzen du. Atzeraka egiten du.
Gizon misteriotsua da.
Hau da,
Dayton andrea zure hotelera iritsi zen.
Han, gizon misteriotsu hau zain zuen.
Berak biktimari jarraitu zion. Ordu gutxira, Dayton andrea hilda zegoen.
Objekzioa. Hori lekukoaren ekarpen posibleetatik at dago.
Onartuta.
Besterik ez, andrea.
- Zure lekukoa, Forsythe jauna? - Galdera bakarra, andrea.
Hensley jauna, zure iritzi profesionala alde batera utzita,
ez dakizu ez gizona nor zen, ezta zertan zebilen ere.
Hala da?
Bai. Jakina.
Eskerrik asko. Besterik ez.
Lekukoa jaits dadila.
Ondo atera da, igarri egin dut. MINIa hartuko dut, edo oinez joango gara?
Oinez. Belaunek eskertuko didate.
Bai ba. Aztertu zenuen grabazioa behintzat?
Edo zure akats profesionalen multzora bota zenuen?
Ez zen garrantzitsua.
Ez zela garrantzitsua?
Badakizu zer zatekeen garrantzitsua? Ni informatzea, prestatu ahal izateko.
Ez zeniokeen kabroiari froga txertatzen utzi beharko.
Orain arauak urratu ditudala ematen du.
Ez dit axola zeri deritzozun garrantzitsu edo ez-garrantzitsu.
Ez iezadazu informaziorik ezkutatu.
Izerdia botatzen ari da.
Barkatu, Bill.
Bietako zein?
Eman minutu bat, hau gordetzeko.
Gero, De Marcoren lekukotasuna prestatuko dugu.
- Zer jango dugu? - Ai, ama.
Ahaztu egin zait erabat.
Pizza toki harekin konformatu beharko. Ez dut kexarik entzun nahi.
Ezetz asmatu nork ez duen arratsaldeko paseoa egin.
Zergatik sufritzen dute beti umeek?
Mickey, lanak itota nago. Ezin dut neure kabuz jarraitu.
- Lorna, ez... - Ez, entzun neuri.
Laguntza behar dugu. Praktikakoena ez, ganorazko laguntza.
- Lorna, geldi. - Din Tai Fung-eko janaririk nahi?
Zure otoiek erantzuna izan dute. Hara bulegoko zuzendaria.
Izzy? Ai ene! Zugatik pozten naiz, pila bat!
Eta nigatik ere bai.
Bi mozio dauzkat. Atzorako behar ditugu beteta.
Soldata igoko digute, eta gastu asko ditugu.
Berreskuratu dirua.
Deitu alfer kuadrillari. Ordain dezatela. Ekin fakturei.
Zure susmoa bete da. Ezin izan naiz De Marcorekin bildu.
DEA barruko abokatua bidali dute.
Zitazioa onartu dute De Marcoren izenean?
Bai, baina inork ez daki agertuko den ala ez.
Eta Trina, zer?
Road Saintsen ezkutaleku bat eskaini diot,
baina Kendallekin geratu nahi du.
Berri txarrak: ez du arriskatzeko asmorik guri Gloryren kontuarekin laguntzeko.
De Marco atxilotu arte, ez du beste lekukotasunik emango.
Beraz, beste era bat behar dugu hori lortzeko.
Beste gauza batek guztiz kezkatzen nau.
Trinak De Marcok
gezurra esatera bultzatu zuela aitortu dit.
Baina, adi.
Beste norbaitek ere bai.
Bishop bururatu zitzaidan. Argazkia erakutsi nion. Ez zen bera izan, antza.
Delako tipoak ez zion hitz bakarra ere esan,
eta, Trinaren ustez, ez zuen polizia itxurarik.
Norekin nahasita dago De Marco?
Drogak dirua dakar. Jendea usteltzen du.
De Marco ezin ustelagoa da.
Bere lekukotasuna prestatu beharko ba,
testigatzen badu ere.
Ados nago. Baina, lehenik, eten bat. Egun ona izan dugu.
Sekulakoa.
Ados nago.
Izzyren alde. Zerbait erakutsi dit: 24 ordu
nahikoa dira norbaiten falta sakon-sakon sumatzeko.
Eta bidean galdu ditugunen alde.
Topa.
- Topa. - Topa.
Ez gelditu.
Ez gelditu, jaunok! Ez gelditu!
Igo autobusera.
Lurrera!
Belauniko!
Begiratu lurrera!
MICHAEL CONNELLYREN ELEBERRIETAN OINARRITUA
Azpitituluak: Xabier Izagirre Aizpitarte